Public procurement notice: Contract Notice
Published: 2021-06-04
Buyer: Helsingin ja Uudenmaan sairaanhoitopiirin kuntayhtymä / HUS Logistiikka
Country: FI
Contract type: Supplies
Procedure: Open procedure
CPV classification: 33000000 | 33182210
Submission deadline: 2021-06-24
Award criteria: The most economic tender

Technical requirements: Lääketieteelliset laitteet, farmaseuttiset valmisteet ja henkilökohtaiseen hygieniaan liittyvät tuotteet
HUS-kuntayhtymä pyytää tarjouksia rytmivalvureista. Kyseessä on yhteishankinta, jonka osapuolet on kuvattu jäljempänä tässä tarjouspyynnössä. Tässä tarjouspyynnössä mukana olevista osapuolista käytetään jäljempänä lyhennettä "tilaaja".
Hankintaan sisältyvät rytmivalvurit ja rytmivalvurien etäseuranta. Lisäksi hankintaan sisältyy optio lausuntopalvelusta.
Sopimus on voimassa kaksi (2) vuotta. Sopimukseen sisältyy kaksi (2) yhden (1) vuoden mittaista optiokautta. Tilaaja päättää optiokausien käyttöön ottamisesta erikseen ja ilmoittaa siitä sopimusosapuolille ennen varsinaisen sopimuskauden päättymistä. Tilaaja varaa oikeuden käyttää option vain osaan sopimuksen kohteesta. Optiokaudella sopimus on voimassa kuuden (6) kuukauden irtisanomisajalla.
Hankinnan kohde ja sitä koskevat vaatimukset on kuvattu yksityiskohtaisesti tarjouspyynnössä ja sen liitteissä.
Hankinnan kohteena ovat rytmivalvurit ja rytmivalvurien etäseuranta. Etäseuranta tapahtuu etäseurantalähettimen avulla. Etäseurantalähetin on joko erillinen tarjoajan tarjoama etäseurantalaite tai potilaan käytössä oleva älypuhelin, johon on saatavilla mobiilisovellus etäseurantaan. Etäseurantalähetin kerää tietoa rytmivalvurista ja lähettää tietoa suojatulle internetsivustolle, josta potilaan hoitoon osallistuvat terveydenhuollon ammattilaiset pääsevät tarkastelemaan potilaan tietoja. Tarkemmat rytmivalvureita ja etäseurantaa koskevat vaatimukset on esitetty kohdassa Hankinnan kohteen kriteerit.
Rytmivalvureita hankitaan vuosittain yhteensä noin 140 kappaletta. Tilaaja ei sitoudu tilaamaan mitään tiettyä määrää tuotteita. Kulutusmäärä voi pienentyä tai kasvaa sopimuskauden aikana. Hankinnan kohteeseen kuuluu myös vastaavia ja tarjouspyynnössä mainitsemattomia tarvikkeita, joita voidaan hankkia sopimusluonnoksen, sopimuskaudella tarvittavien määrien sekä hankinnan ennakoidun arvon mukaisesti.
Tilaaja valitsee kaksi (2) toimittajaa, joiden kanssa se tekee sopimuksen. Tilaukset tehdään valituilta toimittajilta etusijaisjärjestystä käyttäen. Etusijaisjärjestys määräytyy tarjousvertailun perusteella.
Valitut tuotteet sijoitetaan tilaajan tiloissa sijaitsevaan kaupintavarastoon. Kaupintavarastosta solmitaan erillinen tämän tarjouspyynnön liitteenä oleva kaupintavarastosopimus.
Tässä tarjouspyynnössä pyydettyjä tuotteita tulevat käyttämään Helsingin ja Uudenmaan sairaanhoitopiiri (HUS), Etelä-Karjalan sosiaali- ja terveyspiiri (Eksote) ja Päijät-Hämeen hyvinvointikuntayhtymä (PHHYKY). Myöhemmin sopimukseen voi liittyä myös Kymenlaakson sosiaali- ja terveyspalvelujen kuntayhtymä (jatkossa lyhennettynä Kymsote). Kymsote ilmoittaa liittymisestään myöhemmin. Tarkemmat tiedot tarjouspyynnön liitteessä 1 Sopimusluonnos_HUS 443-2021.
Tarjottavia tuotteita ja tarjousta koskevat vaatimukset on esitetty tarkemmin tarjouspyynnössä ja sen liitteissä. Tarjouspyyntö koostuu tästä dokumentista sekä seuravista liitteistä:
Hankintaan sisältyy mahdollinen optio lausuntopalveluista. Lausuntopalvelu sisältää rytmivalvurin tallentamien rekisteröintien analysoinnin ja niistä tehdyt lausunnot. Lausuntopalvelujen käyttöönotosta sovitaan erikseen myöhemmin tehtävällä sopimuksella. Sopimus perustuu JYSE 2014 Palvelut -ehtoihin HUSin tekemin poikkeuksin. Tarkemmat lausuntopalvelua koskevat vaatimukset on esitetty kohdassa Hankinnan kohteen kriteerit.
Vaatimuksena on, että tarjoaja on sijoittumismaassaan rekisteröitynyt kaupparekisteriin, ennakkoperintälain mukaiseen ennakkoperintärekisteriin ja työnantajarekisteriin sekä arvonlisäverolain mukaiseen arvonlisäverovelvollisten rekisteriin, jos lainsäädäntö edellyttää rekisteröitymistä. Tilaaja voi tarkistaa rekisteröitymistiedot.
Tämä vaatimus koskee myös alihankkijaa, jonka voimavaroihin tarjoaja vetoaa, sekä kaikkia ryhmittymän jäseniä.
Hankintayksikkö on joutunut keskeyttämään aiemman rytmivalvurien hankintaa koskevan avoimen menettelyn tarjousajan päättyessä, sillä tarjouspyynnöstä löytyi teknisiä ongelmia eikä niitä ollut enää mahdollista tarjousajan puitteissa korjata korjausilmoituksella. Nopeutettua menettelyä käytetään, sillä hankintayksikkö tarvitsee tarvikkeita kiireellisesti lakisääteisessä tehtävässään eikä tarjouspyyntöä ole aiempaan menettelyyn verrattuna olennaisilta osin muutettu.

Eligibility requirements: Vaatimuksena on, että tarjoaja on sijoittumismaassaan rekisteröitynyt kaupparekisteriin, ennakkoperintälain mukaiseen ennakkoperintärekisteriin ja työnantajarekisteriin sekä arvonlisäverolain mukaiseen arvonlisäverovelvollisten rekisteriin, jos lainsäädäntö edellyttää rekisteröitymistä. Tilaaja voi tarkistaa rekisteröitymistiedot. Tämä vaatimus koskee myös alihankkijaa, jonka voimavaroihin tarjoaja vetoaa, sekä kaikkia ryhmittymän jäseniä.